Κόιντος Πομπήιος

Το **Κόιντος Πομπήιος**, λατινικά: *Quintus Pompeius* ήταν το όνομα διάφορων Ρωμαίων από το γένος των Πομπηίων, οι οποίοι ήταν πληβείοι. Έζησαν κατά τη διάρκεια της Ρωμαϊκής Δημοκρατίας και της Ρωμαϊκής Αυτοκρατορίας.

## Κόιντος Πομπήιος Ι: ύπατος του 141 π.Χ.
Ο **Κόιντος Πομπήιος Ι, Αύ. υι.**, λατινικά: *Quintus Pompeius Au. f.* (άκμασε τον 2ο αι. π.Χ.) ήταν υιός ενός Αύλου Πομπήιου. Λίγα είναι γνωστά για την πρώιμη ζωή και την πολιτική του σταδιοδρομία.

Ο Ρωμαίος συγκλητικός και ιστορικός Μ. Τ. Κικέρων δηλώνει ότι ο Πομπήιος Ι ήρθε πρώτος στην προσοχή για τη χαρακτηριστική ρητορική του. Υπήρξε ύπατος το 141 π.Χ., και κατά τη διάρκεια της θητείας του στάλθηκε στην Ισπανία ως διάδοχος του Κόιντου Καικίλιου Μέτελλου Μακεδονικού στη διοίκηση του Νουμαντινού Πολέμου. Αν και νίκησε τον Tανγίνο, μετά από αρκετές ήττες αυτός και τα στρατεύματά του κρατήθηκαν στρατοπεδευμένοι μπροστά από τα τείχη της πόλης κατά τη διάρκεια του χειμώνα. Με πολλούς στρατιώτες να πεθαίνουν από τις καιρικές συνθήκες και τις ασθένειες, ο Πομπήιος Ι φοβόταν ότι η Ρωμαϊκή Σύγκλητος θα τον καλούσε στη Ρώμη, για να τους απαντήσει για τη διεξαγωγή του πολέμου. Έτσι ο Πομπήιος αποφάσισε να συνάψει ειρήνη με τους Νουμαντίνους.

Ο Πομπήιος Ι ζήτησε δημόσια από τους Νουμαντίνους να παραδοθούν. Ωστόσο, ιδιωτικά, ζήτησε μόνο την επιστροφή των ομήρων και την πληρωμή τριάντα ταλάντων. Οι Nουμαντίνοι στην αρχή ήταν επιφυλακτικοί με αυτή τη ρύθμιση, ωστόσο τελικά συμφώνησαν με τους όρους του Πομπήιου Ι.

Το 139 π.Χ. ο Mάρκος Πόπλιος Λαίνας έφθασε στην Ισπανία για να αναλάβει τη διοίκηση από τον Πομπήιο, και ανακάλυψε την ανάρμοστη συμπεριφορά του Πομπήιου Ι. Στη συνέχεια ο Λαίνας υπέβαλε καταγγελία κατά του Πομπήιου Ι στη Ρωμαϊκή Σύγκλητο. Ο Πομπήιος Ι συνέχισε το ψέμα του κατά την ακρόαση, αλλά η Σύγκλητος ακύρωσε τη συνθήκη του με τους Νουμαντίνους, και ο πόλεμος ανανεώθηκε. Ο Πομπήιος Ι γλίτωσε την τιμωρία, και είχε την τύχη να αθωωθεί, όταν κατηγορήθηκε για εκβιασμό, από άτομα από την επαρχία που κυβερνούσε.

Ο Πομπήιος Ι ήταν ακόμα δημοφιλής μεταξύ των Ρωμαίων πληβείων, και ήταν από τους πρώτους πληβείους, μαζί με τον Κόιντο Καικίλιο Μέτελλο Μακεδονικό, που εξελέγησαν ως τιμητές. Η σύζυγος του Πομπήιου Ι ήταν μία Ρωμαία, που δεν κατονομάζεται· είχε έναν γιο που ονομαζόταν Κόιντος Πομπήιος ΙΙ, αντίπαλος του πολιτικού Tιβέριου Σ. Γράκχου, και μία κόρη, την Πομπηία, που παντρεύτηκε κάποιον Γάιο Σικίνιο.

## Κόιντος Πομπήιος ΙΙ: αντίπαλος του Τιβέριου Γράκχου
Ο **Κόιντος Πομπήιος ΙΙ**, λατινικά: *Quintus Pompeius* (άκμασε τον 2ο αι. π.Χ.), ήταν γιος του Κόιντου Πομπήιου Ι. Το 133 π.Χ. ήταν αντίπαλος του πολιτικού Τιβέριου Σ. Γράκχου.

Ο Κ. Πομπήιος ΙΙ δήλωσε ότι ζούσε κοντά στον Γράκχο, και γνώριζε έναν πλούσιο Έλληνα, τον Εύδημο από την Πέργαμο, ο οποίος έδωσε στον Γράκχο ένα πορφυρό ιμάτιο και βασιλικούς θησαυρούς, συμπεριλαμβανομένου ενός διαδήματος. Ο Εύδημος υποσχέθηκε επίσης στον Γράκχο περισσότερους θησαυρούς, όταν θα έληγε η θητεία του. Ο Κ. Πομπήιος ΙΙ εξελέγη τριβούνος των πληβείων (tribune plebis) το 132 π.Χ., και αντιτάχθηκε στις αγροτικές μεταρρυθμίσεις του Γράκχου. Ο Κ. Πομπήιος ΙΙ νυμφεύτηκε μια Ρωμαία, που δεν κατονομάζεται, και απέκτησε δύο γιους: τον Κόιντο Πομπήιο Ρούφο Ι, ύπατο του 88 π.Χ. και τον Aύλο Πομπήιο, τριβούνο.

Σημείωση: Ο προηγούμενος Κόιντος Πομπήιος Ι, ύπατος το 141 και τιμητής (censor) το 131, μπορεί να ήταν ο αντίπαλος του Γράκχου. 

## Κόιντος Πομπήιος Ρούφος Ι: ύπατος το 88 π.Χ.
Ο **Κόιντος Πομπήιος Ρούφος Ι**, λατινικά: Quintus Pompeius Rufus (άκμασε τον 2ο και 1ο αι. π.Χ., απεβ. το 88 π.Χ.), ήταν γιος του παραπάνω και μεγαλύτερος αδελφός του Αύλου Πομπήιου, τριβούνου. Φαίνεται να είναι ο πρώτος στην οικογένειά του που φέρει το επίθετο (cognomen) Ρούφος. Ωστόσο, η προέλευση τού πώς απέκτησε αυτό, είναι άγνωστη, αν και μπορεί απλώς να ήταν κοκκινομάλλης.

Ο Κικέρων δηλώνει ότι ο Κ. Πομπήιος Ρούφος Ι ήταν μεταξύ των ρητόρων που είχε ακούσει στα νιάτα του. Ο Πομπήιος Ρούφος Ι ήταν υποστηρικτής του δικτάτορα Λεύκιου Κορνήλιου Σύλλα. Το 100 π.Χ. ο Πομπηίας Ρούφος Ι ήταν τριβούνος των πληβείων. Έγινε πραίτωρ το 91 π.Χ., και υπηρέτησε την υπατεία του με τον Σύλλα το 88 π.Χ. Όταν ξεκίνησε ο εμφύλιος πόλεμος μεταξύ του Σύλλα και του Γάιου Μάριου, ο Πομπήιος Ρούφος Ι στερήθηκε την υπατεία του και κατέφυγε στη Νόλα, όπου ο Πομπηίος Ρούφος Ι συναντήθηκε με τον Σύλλα και τον στρατό του. Ο Σύλλας πήρε θέση στον πόλεμο κατά του Μιθριδάτη ΣΤ΄, και άφησε τον Πομπήιο Ρούφο Ι ως επικεφαλής της Ιταλίας.

Ενώ ο Γναίος Πομπήιος Στράβων διοικούσε τον πόλεμο κατά της φυλής των Μαρσών, οι Αριστοκράτες (Optimates) έδωσαν τον στρατό του στον Πομπήιο Ρούφο Ι, τον νέο ύπατο. Αυτό έκανε τον Πομπήιο Ρούφο Ι να δολοφονηθεί από τους στρατιώτες του Π. Στράβωνα.

Ο Πομπήιος Ρούφος Ι είχε νυμφευτεί μία Ρωμαία, που δεν κατονομάζεται, και απέκτησαν έναν γιο, τον νεότερο Κ. Πομπήιο Ρούφο ΙΙ, ο οποίος νυμφεύτηκε την πρώτη κόρη του Σύλλα, την Κορνηλία Σύλλα.

## Κόιντος Πομπήιος Ρούφος ΙΙ: γαμπρός του δικτάτορα Λεύκιου Κορνήλιου Σύλλα
Ο **Κόιντος Πομπήιος Ρούφος ΙΙ**, λατινικά: Quintus Pompeius Rufus (άκμασε τον 2ο και 1ο αι. π.Χ., απεβ. το 88 π.Χ.), ήταν γιος του προηγουμένου. Αυτός ο Πομπηίος Ρούφος ΙΙ νυμφεύτηκε την Κορνήλια Σύλλα, την πρώτη κόρη του δικτάτορα Λεύκιου Κορνήλιου Σύλλα. Η Κορνηλία και ο Πομπήιος απέκτησαν δύο παιδιά, τον Κ. Πομπήιο Ρούφο ΙΙΙ και την Πομπηία, η οποία παντρεύτηκε τον μελλοντικό δικτάτορα Γ. Ιούλιο Καίσαρα ως δεύτερη σύζυγός του. Ο Πομπήιος Ρούφος ΙΙ δολοφονήθηκε στη Ρωμαϊκή Αγορά το 88 π.Χ. από τους υποστηρικτές του πολιτικού Γάιου Μάριου.

## Κόιντος Πομπήιος Βιθυνικός: γιος του τριβούνου Αύλου Πομπήιου
Ο **Κόιντος Πομπήιος Βιθυνικός**, λατινικά: Quintus Pompeius Bithynicus (108 π.Χ.-48 π.Χ.), ήταν γιος του τριβούνου Αύλου Πομπήιου. Είναι το πρώτο μέλος της οικογένειας που έφερε το επίθετο (cognomen) Βιθυνικός. Ωστόσο η προέλευση τού να αποκτήσει αυτό το επίθετο, είναι άγνωστη.

Ο Πομπήιος Βιθυνικός ήταν φίλος του Κικέρωνα, με τον οποίο μαθήτευσε. Ο Κικέρων θεωρούσε τον Πομπήιο Βιθυνικό ως σπουδαίο μαθητή, που ήταν μέσος ρήτορας. Όταν ξεκίνησε ο εμφύλιος πόλεμος μεταξύ του Πομπήιου Μάγνου και του Ιούλιου Καίσαρα, ο Πομπήιος Βιθυνικός υποστήριξε τον Πομπήιο Μάγνο. Μετά τη μάχη των Φαρσάλων στην Ελλάδα, έφυγε μαζί με τον Πομπήιο Μάγνο και με τους υπόλοιπους υποστηρικτές εκείνου στην Αίγυπτο. Κατά την άφιξή τους στην Αίγυπτο, σκοτώθηκαν κατόπιν εντολής του Έλληνα φαραώ της Αιγύπτου Πτολεμαίου ΙΓ' Θεού Φιλοπάτορα. Ο Πομπήιος Βυθινικός νυμφεύτηκε μία ανώνυμη γυναίκα, και απέκτησαν έναν γιο, τον Αύλο Πομπήιο Βιθυνικό.

## Κόιντος Πομπήιος Ρούφος ΙΙΙ: εγγονός του δικτάτορα Λεύκιου Κορνήλιου Σύλλα
[μικρογραφία|300εσ|Νόμισμα που εκδόθηκε από τον Πομπήιο, που απεικονίζει τους δύο παππούδες του: Ρούφο και [Λεύκιος Κορνήλιος Σύλλας|Σύλλα, που ήταν και οι δύο ύπατοι. Επιγρ.: SULLa COS. / Q. POMP. RUFI, RUFUS COS.]]

Ο **Κόιντος Πομπήιος Ρούφος ΙΙΙ**, λατινικά: Quintus Pompeius Rufus (άκμασε τον 1ο αι. π.Χ.) ήταν γιος του Κόιντου Πομπήιου Ρούφου ΙΙ, ο οποίος δολοφονήθηκε το 88 π.Χ., και της Κορνηλίας Σύλλα. Οι γονείς τής μητέρας του ήταν ο δικτάτορας Λεύκιος Κορνήλιος Σύλλας και η πρώτη σύζυγός του Iλία (ή Ιουλία). Ο εκ πατρός παππούς του ήταν ο ύπατος του 88 π.Χ., Κόιντος Πομπήιος Ρούφος Ι, ενώ η εκ πατρός γιαγιά του είναι άγνωστη.

Το 54 π.Χ. κατηγορήθηκε από τον Mάρκο Βαλέριο Μεσάλλα Ρούφο ότι δωροδοκούσε ψηφοφόρους, για να κερδίσει την υπατεία. Ήταν τριβούνος των πληβείων το 52 π.Χ., και ήταν υποστηρικτής του  Γ. Πομπήιου Μάγνου ενός της Α΄ Τριανδρίας.

Ο Μάρκος Καίλιος Ρούφος κατηγόρησε τον Κ. Πομπήιο Ρούφο ΙV για παραβίαση των νόμων της Ρωμαϊκής Συγκλήτου, για τους οποίους είχε αναλάβει ενεργό ρόλο στην ψήφιση. Καταδικάστηκε και εξορίστηκε στην Καμπανία. Επίσης ο  Καίλιος κατηγόρησε τον Πομπήιο ότι ανάγκασε τη μητέρα του να τού δώσει την περιουσία, που ανήκε στον πατέρα του. Η τελευταία περίπτωση στην οποία οι πηγές αναφέρουν τον Πομπήιο είναι, όταν το 51 π.Χ. οι εχθροί του Πομπηίου διέδιδαν ψευδείς φήμες, ότι ο Πομπηίας δολοφόνησε τον Μ. Τ. Κικέρωνα στον δρόμο του προς την Κιλικία.

## Κόιντος Πομπήιος Ρούφος ΙV: πραίτωρ του 63 π.Χ.
Ο **Κόιντος Πομπήιος Ρούφος ΙV**, λατινικά: *Quintus Pompeius Rufus* (άκμασε τον 1ο αι. π.Χ.) ήταν πραίτωρ το 63 π.Χ. Είναι άγνωστο πώς σχετιζόταν αυτός ο Πομπήιος με τον παραπάνω ονομαζόμενο. Το 63 π.Χ. έστησε φρουρά την Καπύη ενάντια στους υποστηρικτές του Κατιλίνα, κατά τη διάρκεια της συνωμοσίας του Κατιλίνα.

Ο Πομπήιος ήταν κυβερνήτης της επαρχίας της Αφρικής το 61 π.Χ., όπου απέκτησε τον τίτλο του ανθυπάτου, και ο Κικέρωνας δηλώνει ότι κυβερνούσε με ακεραιότητα. Το 56 π.Χ. έφερε μαρτυρία στον Μάρκο Καίλιο Ρούφο, ο οποίος βρισκόταν στην Αφρική εκείνη την εποχή.

## Γενεαλογία

## Αναφορές

## Πηγές
* 
* 
* 
* 
* 

Κατηγορία:Ρωμαίοι πολιτικοί